Pandicosa

Pandicosa (Panticosa en castellano) ye un municipio d'a provincia de Uesca situato en a comarca de l'Alto Galligo. A suya población ye de  habitants en una superficie de 95,9 km²  y una densidat de población de  hab/km².

As chents de Pandicosa son conoixitas con o chentilicio de panticutos anque a suya embotada en a val ye a de "malcalzaus" u "mangarrotas".

 Cheografía 
Se situga en a parti central d'a val de Tena chunto a os ríos Caldarés y Bolática a 1.184 metros d'altaria. D'antis mas formaba o Quinyón de Pandicosa chunto a O Pueyo de Tena y Oz de Tena. Hue forma un termin municipal independient chunto con O Pueyo (dende 1970) y os Banyos de Pandicosa.

Rodiata d'alteras montanyas, muitas d'ellas fan curiosas formas y ye por ixo que os habitants de Panticosa lis dan nombres como "a cara de Dios" (entre Piniecho y Baldairán), "o Indio", "o Triptico" u "a Forqueta ras Palomas" (en a zona de Telera) u a mas conoixita de totas, "a Muller Dormita" (entre Bucuesa y Lana Mayor), formando a suya capeza y naso Os Cuchitars, o peito Pena Nevera, a centura As Canals de Bucuesa, o chenullo Pala Rayos y o piet Pena Retona.

En iste municipio se troba a estación d'esquí d'Aramón Panticosa.

 Historia 
Os romanos ya conoixeban y aproveitaban as auguas termals de l'actual balneario de Pandicosa. Bi ha repuis d'un balneario romano de dificil acceso con monedas d'ofrenda d'a epoca d'Augusto y Tiberio.

A primera vegata que apareixe documentata Pandicosa ye en o sieglo XIII como capital d'o Quinyón de Pandicosa. Allora a ciudat se dividiba en cuatre vicos: o vico de Santa María que se trobaba a on hue ye a ilesia, o vico de San Salvador chunto a l'ermita d'o suyo nombre (actual fosal) y os vicos de Sus (actual "ro Vico") y d'Exena que desapareixió chunto a la suya ermita en o sieglo XV.

Alifonso XII iba muito ta o balniario moderno de Pandicosa y esto esplica parte d'a decoración d'o complexo hotelero.

 Parla 
A parla panticuta ye a forma millor conservata y mas viva de l'aragonés tensino.

 Nombre 
O suyo nombre puet venir d'o latín FONTICOSA con influencia fonetica basca que por no tener F- inicial a sobén la adapta ta p- como en pago, cosa que se vei tamién en l'aragonés pantasma. A forma con -nd- la documentó como minoritaria Francho Nagore cuan fació a tesi sobre l'aragonés local y ye documentata en unos textos medievals entre 1425 y 1450.

 Demografía 

 Administración 
 Reparto de concellers 
Eleccions municipalsArchivo electoral Partiu 1979 1983 1987 1991 1995 1999 2003 2007 2011 2015 2019 Partido Popular - 4 - 3 5 5 3 3 4 5 4 Partido de los Socialistas de Aragón 3 1 4 0 2 2 4 4 3 2 3 Partido Aragonés - 1 1 0 0 - - - 0 - - Independients 2 1 - 4 - 0 - - - - - Centro Democrático y Social - - 2 0 - - - - - - - Unión de Centro Democrático 2 - - - - - - - - - - Total 7 7 7 7 7 7 7 7 7 7 7

 Alcaldes 
 Lista d'alcaldes Lechislatura Nombre Partiu politico1979–1983 José María Lapuente Laguna  Treinta aniversario de las primeras elecciones municipales de la democracia. Independient1983–1987  1987–1991  1991–1995  1995–1999Luis Guillén Calvo Partido Popular1999–2003Luis Guillén Calvo Partido Popular2003–2007 José Luis Pueyo Belío Partido de los Socialistas de Aragón2007–2011 José Luis Pueyo Belío Partido de los Socialistas de Aragón2011–2015 Ricardo Laguna Belío Alcaldes d'Aragón d'as eleccions de 2011 Partido Popular2015–2019 Ricardo Laguna Belío Partido Popular2019–2023  2023–2027 Jesus Maria Uriz Zuloaga  Consulta el listado de alcaldes que han sido proclamados en Aragón en Heraldo de Aragón PP

 Molimentos 
200px|dreita|thumb|Ilesia parroquial.
A Ilesia de Nuestra Sinyora de l'Asumpción de Pandicosa ye adedicata a l'Asumpción de Nuestra Sinyora, estando-ne la suya ilesia parroquial. Parroquias del Arciprestazgo de Biescas en o sitio web d'a Diocesi de Chaca. D'estilo gotico tardano (sieglo XII) tien planta rectangular y tres naus desapartatas l'una de l'atra por columnas celindricas. O retablo mayor se fació en o sieglo XVIII, anque se cremó cuasi de raso en 1978. Atros retablos intresants son os d'os Santos Fundadors, Inmaculata (sieglo XVIII, tamién cremato graument en o incendio de 1978), d'o Rosario (sieglo XVII), de Sant Lorient (sieglo XVI) y d'a Epifanía (sieglo XV). A ilesia ye protechita legalment dende 2002 con a suya declaración como Bien d'Intrés Cultural. Declaración d'a ilesia de Nuestra Sinyora de l'Asumpción de Pandicosa como Bien d'Intrés Cultural en o BOA.

Bi ha tres ermitas en Pandicosa adedicatas a Sant Salvador, Sant Per y Sant Chuan.

Entre a resta de construccions d'a villa destacan a Fuande de ro Vico d'os sieglo XIX u los puents Viello sobre o Caldarés y A Zoche sobre o río Bolatica.

Son a-saber-las as fuents (localment fuandes) que se troban arredol de Pandicosa como son Fuenfría d'Ordicuso a Fuent de Yenefrito, Escalar-La Laguna u Fuent Salata.

 Gastronomía 
 Bodela.
 Zandrifuella.

 Personalidaz naixitas de Pandicosa 
 Categoría principal: Naixitos de Pandicosa.

 Referencias 

 Bibliografía 
 Ana María Escartín Santolaria: ''Toponimia Tensina, Ed Yalliq. ISBN 978-84-934262-5-5

 Vinclos externos 

  Pachina web municipal.
  Pandicosa.

*